钦定古今图书集成/理学汇编/学行典/第129卷 > 中者天下之大本赋〈以天下之教由此而出为韵〉 宋文彦博 > 《论中六》前人
## 钦定古今图书集成/理学汇编/学行典/第129卷 > 中者天下之大本赋〈以天下之教由此而出为韵〉 宋文彦博 > 《论中六》前人

姑譬以今吴之画首英，浙之画首进也。今丐画者，实
以英与进也，而名以公与孤，必否也。今丐文者，实以
左与屈，而名以左与屈，必否也，必赵以孟也。何轻者
之不贵赝，而贵赝者之不轻耶？非此宜赝，而彼宜不
赝也。古之文也一，今之文也二，文也一。故荐者必文，
文者必贵，贵者必尚。而今也实者亡矣，而其尚者尤
习也，不得于实而犹希其名，故习贵赝也，实改而名
不改也。非今之求文者，求文于既贵者之责也，乃今
之求文者，求文于未贵者之责也。若《画》则一而未尝
有改也，今求文于士者，亦一而未尝有改，斯无赝文矣。